
MNENJE
Odbor za pravice žensk in enakost spolov poziva Odbor za proračunski nadzor kot pristojni odbor, da v svoj predlog resolucije vključi naslednje:
<RepeatBlock-Dec>
A.	ker je enakost spolov ena od temeljnih vrednot Unije in ker je Unija zavezana spodbujanju enakosti v vseh svojih dejavnostih, kot je zapisano v členu 8 Pogodbe o delovanju Evropske unije (PDEU), s čimer vzpostavlja načelo vključevanja načela enakosti spolov;
B.	ker je iz indeksa enakosti spolov za leto 2024 razvidno, da je bil napredek v državah članicah zelo majhen, saj je znašal samo 0,8 točke; ker na drugih področjih, kot je zdravje žensk, ni bilo napredka; 
C. 	ker inflacija vedno bolj pritiska na proračun Evropskega inštituta za enakost spolov in zmanjšuje njegovo operativno zmogljivost, zaradi česar ima premalo osebja in mu stalno primanjkuje finančnih sredstev; 
1.	opozarja, da je bil Evropski inštitut za enakost spolov ustanovljen za to, da bi z neodvisnimi kakovostnimi raziskavami in primerljivimi podatki pomagal spodbujati enakost spolov v Uniji ter podpiral institucije EU in države članice pri vključevanju enakosti spolov v vse politike in pri boju proti diskriminaciji na podlagi spola;
2.	spominja na poziv Parlamenta, naj se zaradi naraščajočega števila prošenj za tehnično podporo in višjih poslovnih stroškov povečajo finančna sredstva in število zaposlenih za Evropski inštitut za enakost spolov;
3.	ugotavlja, da inštitut kljub pomanjkanju osebja in visokim prenosom stalno beleži 95-odstotno stopnjo izvrševanja proračuna na podlagi svojega delovnega programa in dosega cilje iz spremenjenega programskega dokumenta za obdobje 2024–2026, in da je Evropsko računsko sodišče potrdilo, da njegov zaključni račun pošteno predstavlja njegov finančni položaj.
</RepeatBlock-Dec>

